## El Consell aprova la millora i consolidació de la xarxa d’infraestructures hidràuliques per a reg del Baix Segura, Pla d’ajudes a la Vega Baixa Fase 2

*** Es faran treballs de recrescuda i reparacions de murs existents o de fons, impermeabilitzacions i substitució de comportes, principalment
* L’import total dels treballs ascendix a 13,5 milions d’euros fins a 2026**

El Consell ha autoritzat l’aprovació de l’encàrrec de la millora i la consolidació de la xarxa d’infraestructures hidràuliques per a reg del Baix Segura, Pla d’ajudes a la Vega Baixa Fase 2.

Esta acció es produïx una vegada ha acabat el termini de la fase 1 l’1 d’agost de 2024, actuació que es va activar per a reparar els greus danys que hi hagué en tota mena d’infraestructures al Baix Segura, entre els quals es trobaven infraestructures hidràuliques del regadiu tradicional, a conseqüència de les pluges torrencials ocorregudes el setembre de 2019.

L’import total de les actuacions de la fase 2 per part de la Conselleria d’Agricultura, Aigua, Ramaderia i Pesca ascendix a 13.552.083,55 euros, 500.000 euros dels quals es destinaran en 2024, en 2025 seran 1.500.000 euros i en l’anualitat 2026 es consignaran 11.552.083,55 euros.

En concret es realitzaran actuacions en: l’arrova de Sant Bartolomé, a Rafal i Orihuela; l’assarb de la Gralla, l’assarb de les Fonts, l’assarb de Caballos, la séquia d’Alquibla i la séquia Molina, a Orihuela; la séquia Nova i la séquia Palacios de Formentera del Segura; l’assarb de Piedra Horadada de Callosa de Segura; el canal El Canalillo d’Albatera i Crevillent; el canal de 1a a 2a elevació de Regs de Llevant, a Elx, i l’assarb de Cebada Aguas Vivas de Dolores.

En general, es tracta de treballs de recrescuda i reparacions de murs existents o de fons, impermeabilitzacions i substitució de comportes, principalment.

Amb això es busca millorar la competitivitat de l’agricultura de regadiu en la zona, l’estalvi d’aigua i l’augment de l’eficiència hídrica, al mateix temps que s’incrementa la resiliència i l’adaptació a futures inundacions al Baix Segura.

Fecha: 02/08/2024